《拟古诗十九首 其十四 去者日以疏》
明代·孙蕡

白日无流光，逝水无回波。浮生类转烛，运尽归山阿。

松柏夹长类，高坟起嵯峨。古来皆若此，咄咄将奈何。

谁弦雍门琴，和此薤露歌。

作者简介：（1334—1389）广东顺德人，字仲衍，号西庵。博学工诗文。明兵下广东，蕡为何真作书请降。洪武中历虹县主簿、翰林典雅。预修《洪武正韵》。出为平原簿，坐事被逮，罚筑京师城垣。旋得释。十五年，起苏州经历，坐累戍辽东。又以尝为蓝玉题画，论死。有《西庵集》。